fi fi fi sv fi fi fi fi sv fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Mitä voimme vammaispalveluissa oppia koronakriisistä? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Pysäyttävä koronakevät 2020 nosti esiin monia huolia, mutta samalla syntyi myös uudenlaisia selviytymisratkaisuja.
Vammaisilla tai toimintarajoitteisilla ihmisillä moni hyvinvointiin liittyvä asia on ollut huonommalla tolalla kuin muulla väestöllä ja rajoitustoimenpiteiden aiheuttamat muutokset ja katkokset esimerkiksi palvelujen saannissa ovat olleet merkittäviä ja vaikuttaneet monen vammaisen ihmisen elämään.
Tietoa koronakriisin vaikutuksista vammaispalvelujen toteutukseen on tähän mennessä kertynyt niukasti niissä työskenteleviltä henkilöiltä. Esimerkiksi Sosiaalibarometrin kyselyyn vastanneista sosiaalityöntekijöistä vain alle puolet osasi arvioida, miten vammaisten ihmisten palvelutarpeisiin oli vastattu koronaepidemian aikana.
Vammaispalvelujen parissa työskenteleviltä on oleellista selvittää, mitkä uudet toimintamallit ovat olleet toimivia, missä he kokevat onnistuneensa ja mitkä ovat olleet työtä hankaloittavia haasteita. On myös tärkeää, että vammaispalvelujen työntekijöillä on mahdollisuus hyödyntää omassa työssään muualla hyväksi todettuja käytäntöjä.
Työntekijöiden kokemuksista voidaan ottaa oppia tuleviin kriiseihin
Kokoamalla tietoa koronaepidemian vaikutuksista ihmisten elämään ja hyvinvointiin voimme varautua parhaiten tuleviin poikkeus- ja kriisitilanteisiin yhteiskunnassamme. Siksi valmistelemme Vammaisuus yhteiskunnassa -tiimissä kyselyä vammaispalvelujen työntekijöille koronaepidemian aikaisista kokemuksista. Kysely julkaistaan alkuvuodesta 2022. Se tulee antamaan tähän mennessä laajimman vammaispalvelujen käytännön työntekijöiden näkökulman aiheeseen.
Kysely toteutetaan osana Tulevaisuutta luomassa -hanketta, jossa yhdessä Kuntaliiton ja Kehitysvammaliiton kanssa selvitämme vammaisten ja ulkomaalaistaustaisten ihmisten selviämistä poikkeus- ja kriisitilanteissa.
Yhteistyö, dialogi ja vuorovaikutus palvelujen toteuttajien ja kohderyhmien kesken ovat tärkeässä asemassa, kun etsitään ratkaisuja sekä vaihtoehtoisia tapoja toimia yllättävissä tilanteissa. Ilman näitä keinoja emme saa monipuolista, riittävää ja hyödyllistä tietoa koronaepidemian vaikutuksista ihmisten elämään ja hyvinvointiin. Kokonaiskuvaamme rikastavatkin kyselyjen lisäksi Kehitysvammaliiton asiakasselvitykset, Kuntaliiton sosiaalityöntekijöiden parissa käydyt keskustelut sekä THL:n väestötutkimuksista nousseet kysymykset.
Tämän kaiken pohjalta tulemme kehittämään ohjeita ja suunnitelmia sekä toimintamalleja poikkeus- ja kriisitilanteiden hoitoon, jotta tulevaisuudessa sekä vammaisten ja toimintarajoitteisten että ulkomaalaistaustaisten ihmisten tarpeet olisi huomioitu entistä paremmin poikkeus- ja kriisitilanteissa.
Uskomme, että käytännön työssä toimivilla työntekijöillä on arvokasta tietoa koronaepidemian aikaisista kokemuksista ja hyvistä käytänteistä.
Kirjoitus on osa Vammaisuus yhteiskunnassa -blogisarjaa.
Vammaisuus yhteiskunnassa -blogisarja käsittelee vammaisuuteen ja vammaispalveluihin liittyviä ilmiöitä yhteiskunnassamme. Käsitys vammaisuudesta on muuttunut ajan saatossa. Tänä päivänä tärkeitä asioita ovat mm. ihmisoikeudet, osallisuus, itsemääräämisoikeus, esteettömyys ja saavutettavuus.
Nurmi-Koikkalainen, P., Holm, M., Väre, A., Korhonen, M., Sainio, P. 2021. Toimintarajoitteiset ja vammaiset ihmiset (154-161) teoksessa Kestilä, L., Jokela, M., Härmä, V., & Rissanen, P. (toim.). Covid-19-epidemian vaikutukset hyvinvointiin, palvelujärjestelmään ja kansantalouteen: Asiantuntija-arvio, kevät 2021.
Sainio, P., Holm, M., Ikonen, J., Korhonen, M., Nurmi-Koikkalainen, P., Parikka, S., … & Koskinen, S. (2021). Koronapandemian ja sen rajoittamistoimien vaikutukset toimintarajoitteisten ihmisten elämään. Sosiaalilääketieteellinen Aikakauslehti, 58(3).
Eronen, A., Hiilamo, H., Ilmarinen, K., Jokela, M., Karjalainen, P., Karvonen, S., Kivipelto, M., Koponen, E., Leemann, L., Landén, P. & Saikku, P. 2020. Sosiaalibarometri 2020. SOSTE Suomen sosiaali ja terveys ry. Viitattu 14.12.2021.
THL: Vammaisten ja ulkomaalais­taustaisten ihmisten selviäminen poikkeus- ja kriisitilanteissa – Tulevaisuutta luomassa covid-19-kokemusten pohjalta
Kehitysvammaliitto: Vammaisten ja ulkomaalaistaustaisten ihmisten selviäminen poikkeus- ja kriisitilanteissa – Tulevaisuutta luomassa covid-19-kokemusten pohjalta
THL: Koronavirus ja vammaispalvelut, Vammaispalvelujen käsikirja
Maria Valtokari kehittämispäällikkö Hyvinvointivaltion tutkimus ja uudistaminen, THL
Anna Väre tutkija Hyvinvointivaltion tutkimus ja uudistaminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.